Korleis kan vi auke lokal produksjon av energi?
Måten vi produserer, fordeler og brukar energi på er i rask endring. Ein viktig grunn til dette er behovet for å redusere klimagassutslepp, samtidig som ny teknologi og fleire verksemder krev energi i form av elektrisk straum. Det er dette som kallast "Det grøne skiftet". For å møte desse utfordringane må vi tenkje nytt – ikkje berre om korleis vi brukar straum, men også om korleis vi produserer han.
I dag fraktast nesten all straumen via eit omfattande straumnett, frå produsent til forbrukar. Men kva om vi kunne produsere enda meir energi lokalt? Lokal produksjon av fornybar energi – som bioenergi, sol-, vind- eller vasskraft i liten skala – kan bidra til å redusera belastninga på straumnettet, auke forsyningssikkerheita og gjere energisystemet meir berekraftig. I tillegg kan energilagring, for eksempel i batteri, gjere det mogleg å utnytta den lokale energien betre.
Vi i Fornybar Norge er opptatt av å sjå på moglegheiter for meir lokal energiproduksjon i Noreg, og her trenger vi hjelp! Kva vil de anbefala av lokal energiproduksjon der de bur?
Er det kanskje gode forhold for solenergi eller småskala vasskraftverk? Bur de ein stad der vindkraft er betre egna? Er det mogleg å oppgradera eksisterande energiproduksjon? Eller vil de føreslå noko heilt anna? 
Vi ønsker at de grunngir løysinga(ne) de vel ut frå:
· ei kartlegging av eksisterande lokal energiproduksjon, kva prosjekt som har blitt vurdert og eventuelt gjennomført i nyare tid og argumenta som blei brukt for å konkludere
· lokale forhold (geografi, topografi, ver og klima)
· at ho er naturfagleg og teknologisk mogleg
· konsekvensar for økonomi og miljø 

Vi gler oss til å sjå kva løysingar de kjem fram til, og til å kåre vinnaren av Årets løysing skoleåret 2026/27. Takk for at de bidrar til å forme framtidas energisystem!
Med venleg helsing Fornybar Norge

